ואמרו למשה הן חזתן יהוה אלהנן ית איקרה וית רביאנה וית קלה שמענן מבגו אשתה יומה הדן חזינן הלא ימלל אלהים עם אנש ויתקים וכדו למה נמות כד תיכלן אשתה רבתה הדה אן מוזפין אנחנן למשמע ית קל יהוה אלהנן חורי ונמות הלא מן כל בסר דשמע קל אלהים קימה ממלל מבגו אשתה כותן ואתקעים קרב אתה ושמע ית כל דימלל יהוה אלהנן ואתה תמלל לנן ית כל דימלל יהוה אלהנן עמך ונשמע ונעבד ולא ימלל עמנן האלהים דלא נמות